“ஏட கூடமாகப் போயிற்று” “ ஏட கூடமாக நடக்கலாமா?” என்பவை வழக்கில் உள்ளவை. இவ்விருவகையும் கொள்ளத் தக்கவை அல்ல என்பதும் தள்ளத்தக்கவை என்பதும் வெளிப்படை ‘ஏடகூடம்’ ‘ஏடா கூடம்’ எனவும் வழங்கும். எரு – ஆடு மாடு முதலியவற்றின் உரம் தழை – செடி, கொடி, மரம் முதலியவற்றின் இலை, தழை, உரம். ‘எருத்தழை’ ‘எருவுந்தழையும்’ எனவும் வழங்கும். “எருவும் தழையும் போட்டால் தானே கதிர்த்திரட்சி இருக்கும்” “நிலத்தில் எருவும் தழையும் போடக்கூட முடியவில்லை” என்பவை உழவர் வழக்காறுகள். ஒழிந்து – அற்றுப் போதல்.